Document ID: 32012R1218

Title and Content:
ΚΑΝΟΝΙΣΜΌΣ (ΕΕ) αριθ. 1218/2012 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 12ης Δεκεμβρίου 2012 σχετικά με την εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Βραζιλίας δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) 1994 για την τροποποίηση των παραχωρήσεων όσον αφορά το μεταποιημένο κρέας πουλερικών που προβλέπονται στον πίνακα της ΕΕ που επισυνάπτεται στη ΓΣΔΕ 1994 και της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ταϊλάνδης δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) 1994 για την τροποποίηση των παραχωρήσεων όσον αφορά το μεταποιημένο κρέας πουλερικών που προβλέπονται στον πίνακα της ΕΕ που επισυνάπτεται στη ΓΣΔΕ 1994, και σχετικά με την τροποποίηση και συμπλήρωση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Αποφασίζοντας σύμφωνα με τη συνήθη νομοθετική διαδικασία, (1) Εκτιμώντας τα ακόλουθα: (1) Ο κανονισμός (ΕΟΚ) αριθ. 2658/87 του Συμβουλίου (2) θέσπισε ονοματολογία των εμπορευμάτων («συνδυασμένη ονοματολογία») και καθόρισε τους συμβατικούς δασμούς του κοινού δασμολογίου. (2) Με την απόφαση 2012/792/ΕΕ, της 6ης Δεκεμβρίου 2012, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Βραζιλίας δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) 1994 για την τροποποίηση των παραχωρήσεων όσον αφορά το μεταποιημένο κρέας πουλερικών που προβλέπονται στον πίνακα της ΕΕ που επισυνάπτεται στη ΓΣΔΕ 1994 και της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ταϊλάνδης δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) 1994 για την τροποποίηση των παραχωρήσεων όσον αφορά το μεταποιημένο κρέας πουλερικών που προβλέπονται στον πίνακα της ΕΕ που επισυνάπτεται στη ΓΣΔΕ 1994 (3) («οι συμφωνίες»), το Συμβούλιο κύρωσε τις συμφωνίες εξ ονόματος της Ένωσης, με σκοπό την περάτωση των διαπραγματεύσεων που άρχισαν δυνάμει του άρθρου XXVIII της ΓΣΔΕ 1994. (3) Οι διαπραγματεύσεις των συμφωνιών πραγματοποιήθηκαν με βάση τους ισχύοντες κωδικούς της συνδυασμένης ονοματολογίας κατά την περίοδο εκείνη. (4) Στην τελευταία έκδοση του παραρτήματος I του κανονισμού (ΕΟΚ) αριθ. 2658/87, όπως ορίζεται στον εκτελεστικό κανονισμό (ΕΕ) αριθ. 1006/2011 της Επιτροπής (4), οι δασμολογικές κλάσεις 16 023 940 και 16 023 980 συνενώθηκαν σε μία νέα δασμολογική κλάση 16 023 985. Το παράρτημα του παρόντος κανονισμού αντικατοπτρίζει τη νέα αυτή κατάσταση. (5) Οι αυτόνομοι δασμοί για τις δασμολογικές κλάσεις που καλύπτονται από τις διαπραγματεύσεις καθορίζονται επί του παρόντος σε επίπεδα χαμηλότερα από τους νέους συμβατικούς δασμούς που προκύπτουν από την τροποποίηση των παραχωρήσεων δυνάμει του άρθρου XXVIII της ΓΣΔΕ 1994. Ωστόσο, σύμφωνα με τον κανονισμό (ΕΟΚ) αριθ. 2658/87, οι αυτόνομοι δασμοί εφαρμόζονται όταν είναι χαμηλότεροι από τους συμβατικούς δασμούς. (6) Συνεπώς, οι αυτόνομοι δασμοί που καθορίζονται στο κοινό δασμολόγιο θα πρέπει να αυξηθούν στο επίπεδο των συμβατικών δασμών. (7) Το παράρτημα I του κανονισμού (ΕΟΚ) αριθ. 2658/87 θα πρέπει, επομένως, να τροποποιηθεί και να συμπληρωθεί αναλόγως, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στον κανονισμό (ΕΟΚ) αριθ. 2658/87, το παράρτημα I δεύτερο μέρος («Πίνακας δασμών») τροποποιείται ως προς τους δασμούς σύμφωνα με το παράρτημα του παρόντος κανονισμού. Οι αυτόνομοι δασμοί καθορίζονται στο επίπεδο των συμβατικών δασμών. Άρθρο 2 Στον κανονισμό (ΕΟΚ) αριθ. 2658/87, το παράρτημα I τρίτο μέρος τμήμα III παράρτημα 7 («Δασμολογικές ποσοστώσεις του ΠΟΕ που πρόκειται να ανοιχθούν από τις αρμόδιες κοινοτικές αρχές») τροποποιείται ως προς τις δασμολογικές ποσοστώσεις και συμπληρώνεται ως προς τις ποσότητες και τους δασμούς σύμφωνα με το παράρτημα του παρόντος κανονισμού. Άρθρο 3 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία έναρξης ισχύος των συμφωνιών. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Στρασβούργο, 12 Δεκεμβρίου 2012.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2519
1847
3185
614
2858
4380
2711
1632
2737
6205

EuroVoc IDs (Expanded): 2519
1847
3185
614
2858
4380
2711
1632
2737
6205

Dataset Source: meu

Split: test